HTML
Is í an Teanga Mharcála Hipirtéacs, nó HTML (gíorrúchán ar HyperText Markup Language) ceann de na teangacha marcála is bhunúsaigh san Idirlíon. Úsáidtear an teanga chun marcáil a dhéanamh ar cháipéisí agus is féidir le brabhsálaithe Ghréasáin an teanga seo a thuiscint is na cáipéisí a thaispeáint de réir an mharcála, le ceannlínte, cló Iodálacha, íomhánna, srl.

Úsáid 
Úsáidtear lipéid chun a téacs a mharcáil, mar is cosúil i ngach teanga mharcála. Is iad na lipéid <H1> agus </H1> a úsáidtear chun na ceannteidil is mó a dhealú i HTML. Úsáidtear na lipéid <H2> agus </H2> (nó <H3> agus </H3>) chun ceannteidil atá níos lú ná an príomh-cheannteideal, ach ag an am céanna níos mó ná corp an téacs, a dhealú. Is é is brí leis an 'H' sna lipéid seo ach heading.

Cuirtear na lipéid <P> agus </P> isteach ag tús agus ag deireadh gach alt den ghnáth-théacs agus fágtar líne folamh idir na haltanna mar gheall ar sin. Úsáidtear an lipéad <BR> (break an Bhéarla) chun an líne reatha téacs a chríochnú agus líne nua a thosnú. Níl aon ghá le leathchúpla ag <BR> agus mar sin is ceann den bheagán lipéad sa HTML a sheasann ina aonar.

Stair 
Ní raibh leagan HTML 1.0 ann riamh mar ag an am ní raibh leagan caighdeánaithe den teanga ar fáil. Ag deireadh 1993, tosaíodh an obair ar chomharba HTML, ar a tugadh HTML+ níos déanaí.

Éabhlóid 
Tar éis an leagan HTML 4.0, ní bheidh níos mó leaganacha ar fáil. Tá úsáid HTML ar leathanaigh Idirlín á athchur le XHTML, is é sin cáipéis HTML scríofa mar fheidhmchlár XML 1.0. Tá dhá leagan den XHTML ar fáil faoi láthair, 1.0 agus 1.1.

Naisc sheachtracha 
 fainne.org/html - Uraiceacht an HTML - cúrsa HTML as Gaeilge

Féach freisin

Tagairtí 

Gréasán Domhanda
Teangacha marcála